Τζωρτζ Νέβιλ, 5ος βαρόνος του Μπεργκαβεννί

Ο **Τζωρτζ Νέβιλ, 5ος βαρόνος του Μπεργκαβεννί** (1469 - 1535) Άγγλος ευγενής και αυλικός, 5ος Βαρόνος του Μπεργκαβεννί ήταν μεγαλύτερος γιος του Τζωρτζ Νέβιλ, 4ου βαρόνου του Μπεργκαβεννί και της πρώτης συζύγου του Μάργκαρετ Φενν (πέθανε στις 28 Σεπτεμβρίου 1485), κόρης του Ούγου Φενν θησαυροφύλακα της Αγγλίας. Ο τέταρτος αδελφός του Θωμάς Νέβιλ ήταν έμπιστος σύμβουλος του Ερρίκου Η΄ της Αγγλίας και ομιλητής στην *Βουλή των Κοινοτήτων*. Ο τρίτος αδελφός του Έντουαρντ Νέβιλ εκτελέστηκε από τον Ερρίκο Η΄ για προδοσία (1538).

## Πρώτα χρόνια

Ο Τζωρτζ Νέβιλ ως δεύτερος ξάδελφος της νέας βασίλισσας Άννας Νέβιλ παρέστη στην στέψη του Ριχάρδου Γ΄ της Αγγλίας (1483) και παρά το νεαρό της ηλικίας του στέφθηκε ιππότης. Διαδέχθηκε τον πατέρα του στους τίτλους και τα εδάφη του (1492) και ανέλαβε πρωτοβουλίες στην *μάχη του Μπλάκχιθ* εναντίον των Κορνηλίων επαναστατών. Έγινε μέλος της Βουλής των Λόρδων (1497), ασχολήθηκε με διεθνείς υποθέσεις και είχε συνεχή παρουσία στην Βουλή. Το 1506 έπεσε σε βασιλική ανυποληψία επειδή διατηρούσε έναν παράνομο ιδιωτικό στρατό, του επεβλήθη το τεράστιο πρόστιμο των 100.000 λιρών και υποχρεώθηκε σε ταξιδιωτικό αποκλεισμό. Ο Ερρίκος Η΄ της Αγγλίας τον συγχώρεσε όταν ανέβηκε στον θρόνο (1509), επανήλθε στο βασιλικό συμβούλιο (1512) και έγινε μέλος του Τάγματος της Περικνημίδας (1513). Την ίδια χρονιά ανέλαβε αποστολή να καταλάβει την Τουρναί και να υπερασπιστεί την Γκιν.

## Βασιλεία Ερρίκου Η΄

Με την στέψη του Ερρίκου Η΄ διατήρησε το αξίωμα του *βασιλικού τροφίμου* και του παραχωρήθηκαν το κάστρο και τα εδάφη του Αμπεργκάβεννι. Ο Μπεργκαβεννί συνόδευσε σε πολλές ευκαιρίες στα ταξίδια τους τον Ερρίκο Ζ΄ και τον Ερρίκο Η΄ όπως η συνάντηση με τον Φραγκίσκο Α΄ της Γαλλίας στο Πεδίο των υφασμάτων του Χρυσού (1520) και η συνάντηση με τον αυτοκράτορα Κάρολο Κουίντο στο Γκραβελίν.

Η προδοσία και η εκτέλεση του πεθερού του Εδουάρδου Στάφορντ, 3ου δούκα του Μπάκινγκχαμ για προδοσία (1521) έφερε και την δική του φυλάκιση στον Πύργο του Λονδίνου έναν χρόνο. Μετά την ομολογία του ότι έκρυβε την προδοσία του δούκα ο βασιλιάς τον καθαίρεσε από τα αξιώματα του, του έβαλε πρόστιμο 10.000 μάρκων και τον υποχρέωσε να πουλήσει το σπίτι του στον ίδιο. Ο Ερρίκος Η΄ τον συγχώρεσε αργότερα, του επέτρεψε να βρίσκεται στην αυλή, το κοινοβούλιο και τους πολέμους αλλά τον έβλεπε πάντοτε με καχυποψία. Το 1530 υπέγραψε το αίτημα του Ερρίκου Η΄ στον πάπα Κλήμη Ζ΄ για να πάρει διαζύγιο με την Αικατερίνη της Αραγονίας και του επετράπη να αγοράσει πίσω το σπίτι του. Με την στέψη της Άννας Μπολέυν (1533) έγινε ξανά *βασιλικός τρόφιμος* και επανήλθε στα αξιώματα του. Ο Μπεργκαβεννί έκανε την διαθήκη του στις 4 Ιουνίου 1535 στο Σάσσεξ και πέθανε στις 14 Ιουνίου, τάφηκε στο Μπίρλινγκ του Κεντ και η καρδιά του μεταφέρθηκε στο Μέρεγουορθ.

## Οικογένεια

Παντρεύτηκε σε πρώτο γάμο την Ιωάννα (πέθανε στις 14 Νοεμβρίου 1508) κόρη του Θωμά Φιτς Άλαν του Αρουντέλ και της συζύγου του Μαργαρίτας, της δεύτερης κόρης του Ριχάρδου Γούντβιλ, 1ου κόμη του Ρίβερς και μικρότερης αδελφής της Ελισάβετ Γούντβιλ συζύγου του Εδουάρδου Δ΄ της Αγγλίας. Ο γάμος σύμφωνα με τον Χυκιαρντ ήταν άτεκνος αλλά σύμφωνα με τον Κοκάιν, τον Σάμουελ Ρίτσαρντσον και τον Κράκρόφ είχαν τουλάχιστον δυο κόρες :

*Ελισάβετ Νέβιλ, παντρεύτηκε τον Χένρι Νταουπένυ, 1ο κόμη του Μπρίντχζεουάτερ.
*Τζέιν Νέβιλ, παντρεύτηκε τον Χένρι Πολ, 1ο βαρόνο του Μονταγκιού και μεγαλύτερο αδελφό του καρδιναλίου Ρέτζιναλντ Πόυλε που εκτελέστηκε για προδοσία στις 9 Ιανουαρίου 1539.

Παντρεύτηκε σε δεύτερο γάμο πριν τις 5 Σεπτεμβρίου 1513 την Μάργκαρετ, κόρη του Γουίλιαμ Μπρέντ του Τσάρινγκ στο Κεντ χωρίς να αποκτήσουν παιδιά.

Παντρεύτηκε σε τρίτο γάμο τον Ιούνιο 1519 την Μαρία, μικρότερη κόρη του Έντουαρντ Στάφορντ, 3ου δούκα του Μπάκινγκχαμ και της Ελεονώρας Πέρσι, δούκισσας του Μπάκινγκχαμ με την οποία απέκτησε :

*Χένρι Νέβιλ, 6ος βαρόνος του Μπεργκαβεννί
*Ιωάννης Νέβιλ
*Θωμάς Νέβιλ
*Μαρία Φάινς, βαρόνη του Ντάκρε, παντρεύτηκε σε πρώτο γάμο τον Θωμά Φάινς, 9ο βαρόνο του Ντάκρε, σε δεύτερο γάμο τον Ιωάννη Γόιττον του Τούντενχαμ και σε τρίτο γάμο τον Φραγκίσκο Θούρσμπι του Κόνγκχαμ
*Αικατερίνη Νέβιλ, παντρεύτηκε τον Σερ Ιωάννη του Σαιν Λεζέ
*Μάργκαρετ Νέβιλ, παντρεύτηκε σε πρώτο γάμο τον Ιωάννη Τσένεϊ (πέθανε το 1544) και σε δεύτερο γάμο τον Χένρι Πουλ του Ντίτσλινγκ
*Ντόροθυ Νέβιλ (πέθανε το 1559), παντρεύτηκε σε πρώτο γάμο τον Γουίλιαμ Μπρούκ, 10ο βαρόνο του Κόμπαμ. Απέκτησαν μια κόρη την Φραγκίσκη Μπρούκ που παντρεύτηκε σε πρώτο γάμο τον Θωμά Κόππίνγκερ (1546–1580) και σε δεύτερο γάμο τον Έντουαρντ Μπέκερ.
*Ούρσουλα Νέβιλ, παντρεύτηκε τον Σερ Βάρχαμ του Σαιν Λεζέ

Παντρεύτηκε σε τέταρτο γάμο την ερωμένη του Μαρία Μπρούκ θεία του γαμπρού του Γουίλιαμ Μπρούκ που ήταν έγγυος της εποχή του θανάτου του, γέννησε μια κόρη με άγνωστο όνομα. Η Μαρία ήταν κόρη του Θωμά Μπρούκ, 8ου βαρόνου του Κόμπχαμ και της πρώτης συζύγου του Ντόροθυ της κόρης του Σερ Χένρι Χέιντον του Μπάκονσθορπ και της συζύγου του Άννας της κόρης του Σερ Γοδεφρείδου Μπολέυν του Χέβερ δηλαδή δεύτερη ξαδέλφη της βασίλισσας Άννας Μπολέυν.

## Πρόγονοι

## Παραπομπές
 		


## Πηγές

*Burke, John (1832). A General and Heraldic Dictionary of the Peerage and Baronetage of the British Empire. I. London: Henry Colburn and Richard Bentley. pp.&nbsp;8–9. 
*Cokayne, George Edward (1910). The Complete Peerage, edited by Vicary Gibbs. I. London: St. Catherine Press.
*Cokayne, George Edward (1916). The Complete Peerage, edited by the Honourable Vicary Gibbs. IV. London: St. Catherine Press.
*Hawkyard, Alasdair (2004). "Neville, George, third Baron Bergavenny (c.1469–1535)". Oxford Dictionary of National Biography (online ed.). Oxford University Press. 
*McKeen, David (1986). A Memory of Honour; The Life of William Brooke, Lord Cobham. I. Salzburg: Universitat Salzburg.
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. I (2nd ed.).
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. III (2nd ed.).

Κατηγορία:Τάγμα της Περικνημίδας
Κατηγορία:Οικογένεια Νέβιλ